Diego Armando Maradona, (Lanús, Buenos Aires, 1960ko urriaren 30a -), ezizenez Pelusa, futbolari ohi eta entrenatzaile argentinarra da. Historiako futbolari hoberenetako bat izan da, hoberena aditu askoren ustetan. Bere jokalari ibilbidean Argentinos Juniors, Boca Juniors, Bartzelona, Napoli, Sevilla eta Newell's Old Boysen aritu zen. Garaipenik handienak, bi Scudetto eta UEFA Kopa bat, Napolirekin lortu zituen. Argentinako selekzioarekin 1986ko Munduko Futbol Txapelketa irabazi zuen. Denetara 91 partida jokatu zituen selekzio absolutuarekin eta 34 gol sartu.
1981ean Boca Juniorsen aritu zen utzita eta "Metropolitano" txapelketa irabazi zuen, Diegok Argentinan lortu zuen titulu bakarra, hain zuzen ere. 1982ko Munduko Futbol Txapelketan ez zuen bere maila eman. Hala ere, kontuan hartu behar da arerioak oso gogor aritu zirela eta taldeak ere ez ziola gehiegi lagundu. Hoberena Hungariaren aurkako partidua izan zen eta txarrena Brasilen aurkakoan ikusi zuen txartel gorria. 1982an Bartzelona Futbol Klubak fitxatu zuen, 1.200 milioi pezeta ordainduta. Bartzelonan bi urtez jokatu zuen. 1982-83 denboraldiari aski hasiera ona eman zion (6 gol lehenbiziko 13 partidetan) baina abenduan hepatitis harrapatu eta hiru hilabetez jokatu gabe egon behar izan zuen. Hala ere, Errege Kopa eta Ligaren Kopa, biak Real Madrilen aurka, irabazi zituen. Gogoangarria da Santiago Bernabeun, Ligaren Kopako joaneko partiduan, sartu zuen gola. 1983-84 denboraldian Andoni Goikoetxeak egindako sarrera gogor batek txorkatila hautsi zion. Ligan 16 partida besterik ez zuen jokatu eta taldeak hirugarren amaitu zuen. Errege Koparen finalera iritsi zen baina Athletic 1 eta 0 nagusitu zitzaion. Partida amaieran izandako zalaparta ikaragarrian Maradonak Txato Nuñez eta Sola zafratu zituen. Hori izan zen bere azken partida Bartzelonarekin. Uda hartan Josep Lluís Núñez klubeko presidentearekin zuen erlazio txarrak "Barça" uztera eraman zuen. CANNOTANSWER
Noiz aritu zen Boca juniors-en?
1981ean Boca Juniorsen aritu zen utzita
Boca Juniorsen 1981ean aritu zen utzita
1981ean Boca Juniorsen aritu zen utzita